**ОСНОВНА ШКОЛА „АЦА АЛЕКСИЋ“ АЛЕКСАНДРОВАЦ**

**АНЕКС ГОДИШЊЕГ ПЛАНА РАДА ШКОЛЕ**

**за школску 2020/21. годину**

У оквиру сарадње са Спортским савезом Општине Александровац све три школе у граду су добиле могућност да организују одлазак на Копаоник свих заинтересованих ученика на скијање. Сваке недеље све три школе могу једном недељно да одведу двадесетак ученика у пратњи одређених пунолетних лица (наставника и родитеља) на ову нашу планину.

При сваком одласку ученика Спортски савез поклања ски-пас за ученике, а школа финансира превоз.

Организација путовања биће спроведена уз поштовање свих мера безбедности. Сваку групу ученика пратиће 4 одрасле особе- 2 наставника и 2 родитеља. Време на планини ученици ће провести у организованом скијању, санкању и шетњи.

На основу очекивања да скијашка сезона може да траје реално још десетак седмица, број ученика који има матична школа, издвојена одељења у Горњем Ратају, Плешу и Плочи пажљивим математичким прорачунима (пропорцијама) у циљу једнаке заступљености свих одељења дошли смо до броја ученика који по разредима могу да иду на скијање, као и приближне термине за одлазак (видети оквирну табелу):

|  |  |  |  |
| --- | --- | --- | --- |
| **Редни бр.** | **Разред/издвојено одљење** | **Број ученика за Копаоник** | **Термин одласка на Копаоник** |
| 1. | 8. разред матичне школе | 22 | 31. јануар 2021. године |
| 2. | 4. разред матичне школе | 19 | 1. недеља фебруара (радни дан) |
| 3. | 5. разред матичне школе | 20 | 13. фебруар 2021. године |
| 4. | 6. разред матичне школе | 21 | 21. фебруар 2021. године |
| 5. | Горње Ратаје 3-8. разреда | 17 | 4. недеља фебруара (радни дан) |
| 6. | 7. разред матичне школе | 13 | 6. март 2021. године |
| 7. | 7. разред матичне школе | 13 | 14. март 2021. године |
| 8. | Плеш – Плоча 3-8. разреда | 16 | 3. недеља марта (радни дан) |
| 9. | 3. разред матичне школе | 20 | 27. март 2021. године |

Коначан списак ученика планираних за одлазак одређиваће се три дана пре планираног термина.

НАПОМЕНА: У циљу објективности и регуларности редослед одлазака на Копаоник по разредима одређен је извлачењем папирића. Број ученика у табели одређен математички и пропорционалан је укупном броју ученика у разреду.

jaнуар, 2021.